วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
28 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,287.10 จุด (+4.17 จุด,+0.33%) กรอบ 1,281 –1,288  จุดมูลค่าการซื้อขาย 8,009.349 ล้านบาท  เรียงลำดับมูลค่าการซื้อขาย ICT COMM ENERG BANK CONMAT PROP FOOD TRANS CONS ตามลำดับ
ตลาดภูมิภาคกรอบแคบ [Nikkei225 +0.21%][FBMKLCI +0.61%][HSI -0.41%][SSE -0.20%][TAIEX -0.06%] 
กระทรวงพาณิชย์ แถลงภาวะการค้าระหว่างประเทศในเดือน พ.ย.58 ส่งออก -7.42% นำเข้า -9.53% โดยช่วง 11 เดือนแรกของปีนี้ การส่งออก -5.51% นำเข้า -11.16% ส่งให้เกินดุลการค้า ส่วนทั้งปี 58 กระทรวงพาณิชย์คาดว่าการส่งออกจะติดลบใกล้เคียง 5.5%
จากเดิมที่คาดว่าจะติดลบราว 3% โดยลดลงตามภาวะเศรษฐกิจโลก แต่สถานการณ์ดีกว่าประเทศอื่นๆ กองทุนการเงินระหว่างประเทศ(IMF) คาดมูลค่าการส่งออกของโลกทั้งปี 58 จะหดตัวถึง -11.17% ดังนั้น การส่งออกของไทยยังหดตัวน้อยกว่าค่าเฉลี่ยของโลก
ปัจจัยที่มีผลกระทบให้การส่งออกของไทยหดตัวต่อเนื่อง 1) เศรษฐกิจโลกและตลาดคู่ค้าหลักชะลอตัว 2) ราคาน้ำมันดิบในตลาดโลกชะลอตัวลงอย่างต่อเนื่อง และไม่มีแนวโน้มที่จะฟื้นตัว 3) ราคาสินค้าเกษตรโลกปรับตัวลดลงมาก 4) การใช้มาตรการลดค่าเงินของประเทศคู่ค้าสำคัญ เพื่อกระตุ้นเศรษฐกิจ และการส่งออก
อย่างไรก็ดี เมื่อมองการนำเข้า จะพบว่าส่วนประกอบและอุปกรณ์ยานยนต์ สินค้าส่งออกอันดับหนึ่งของไทย ขยายตัวต่อเนื่องที่ 23.5% จากปีก่อน
 
IMPACT(+) KBANK BBL WHA TOP SCC CPN BH SCB KTB UNIQ GL SUPER TASCO KCE EPG INTUCH   
IMPACT(-) ADVANC PTT PTTEP BDMS DIF MAJOR MINT BCP BTSGIF JASIF AMATA CPNRF JAS BLA TPIPL 
 
แนวโน้มตลาดและหุ้นที่น่าสนใจ
ปิดภาคเช้า 1,287.10  จุด แนวรับ 1,280 จุด แนวต้าน 1,295 จุด
ดัชนีวานนี้ ปิดด้วยแท่งเทียนโดจิสีดำและกำลังทดสอบSMA10วันที่ระดับ 1,288 จุดปริมาณการซื้อขายที่ลดน้อยลงเป็นสัญญาณลบต่อการทดสอบผ่าน การผ่านยืนขึ้นมาจะมีแนวต้านต่อไปที่ 1,295 จุด คาดจะมีแรงขายทำรอบตามลำดับแนวต้าน แนวรับ 1,280 / 1,271 จุด 
 
INTUCH (ราคาปิดภาคเช้า 53.50) ซื้อ แนวรับ 52.00  แนวต้าน 55.50
ปิดตัวด้วยแท่งเทียนโดจิแสดงถึงแรงขายระยะสั้น การปรับตัวเน้นยืน 52.00 บาทเป็นจุดพิจารณาหลัก แนวต้าน 54.00 / 55.50 บาท (ขายทำรอบบางส่วน)
 
ARROW (ราคาปิดภาคเช้า 12.7) ซื้อ แนวรับ 12.6 แนวต้าน 13.1/14.2
การแกว่งตัวของแท่งเทียนไม่สร้างจุดต่ำใหม่กว่า และปรับตัวยืนเหนือSMA5วัน10วันขึ้นมาที่ระดับ 12.60 บาท เป็นสัญญาณซื้อระยะสั้น มีโอกาสกลับตัวขึ้นต่อเนื่อง โดยมีแนวต้านSMA25วัน 13.10 ผ่านเป็นการยืนยันรูปแบบแอ่งกระทะขาขึ้น แนวต้านหลัก 14.20  บาท
 
ข่าวภาคเช้า (IQ)
– PTT เล็งยุติขยายปั๊ม NGV เปิดทางเอกชนรายอื่นทำแทนหลังรัฐลอยตัวราคาขาย
– CHOW ออกหุ้นกู้ไม่เกิน 1 พันลบ.อายุ 2 ปี ดอกเบี้ย คงที่ 5.25% ต่อปี,ขายม.ค.59
– PSL ออกหุ้นกู้ 4 พันลบ. อายุ 5 ปี ดอกเบี้ย 5.25% เปิดขาย 18-21 ม.ค.59
– MJD ออกหุ้นกู้ 500 ล้านบาท อายุ 3 ปี ดอกเบี้ย 5.40% ขายรายใหญ่ 19-21 ม.ค.59
– TTCL ออกหุ้นกู้ 1,075 ลบ.อายุ 5 ปี ดอกเบี้ย 4.40% ขายรายใหญ่ 12-14 ม.ค.59
– SUPER เตรียม COD โซลาร์ฟาร์มอีก 52 MW ภายในสิ้นปีนี้รับรู้รายได้ทันที
– SENA เซ็นสัญญากู้ 2,902 ล้านบาท ทำโรงไฟฟ้าพลังงานแสงอาทิตย์ 46.5 MW
– GL เผย J TRUST ลงทุนระยะยาวผนึกกำลังรุกตลาดเช่าซื้ออินโดนีเซีย-อาเซียน
– KSL และบ.ย่อยปี 58 กำไร 815.39 ล้านบาท เทียบกับปี 57 กำไรที่ 1.63 พันล้านบาท